549.111 REGOLAMENTI DWAR L-AĊĊESS GĦAL RIŻORSI ĠENETIĊI U L-QSIM ĠUST UEKWU TA’ BENEFIĊĊJI LI JIRRIŻULTAW MILL-UŻU TAGĦHOM L-AVVIŻ LEGALI 379 tal-2016. L-AVVIŻ LEGALI 379 tal-2016. 1. It-titolu ta’ dawn ir-regolamenti hu r-Regolamenti dwar l-Aċċess għal Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom. 2. Skop (1) L-għan ta’ dawn ir-regolamenti hu li jiġi żgurat il-qsim ġust u ekwu tal-benefiċċji li jirriżultaw mill-użu ta’ riżorsi ġenetiċi li għalihom Malta għandha drittijiet sovrani, kif ukoll il-qsim ġust u ekwu tal-benefiċċji li jirriżultaw mill-għarfien tradizzjonali lokali marbut mar-riżorsi ġenetiċi. (2) Dawn ir-regolamenti ma għandhomx japplikaw għal: (a) riżorsi ġenetiċi umani; (b) riżorsi ġenetiċi użati bħala prodotti fi kwantitajiet kbar; (ċ) riżorsi ġenetiċi miksuba qabel id-dħul fis-seħħ tal-Konvenzjoni tan-Nazzjonijiet Uniti dwar id-Diversità Bijoloġika; (d) ir-riżorsi ġenetiċi li għalihom l-aċċess u l-qsim ta’ benefiċċju huma regolati minn strumenti internazzjonali speċjalizzati li huma konsistenti ma’, u li ma jmorrux kontra, l-għanijiet tal-Konvenzjoni u l-Protokoll ta’ Nagoya dwar l-Aċċess għar-Riżorsi Ġenetiċi u l-Qsim Ġust u Ekwu ta’ Benefiċċji li jirriżultaw mill-utilizzazzjoni tagħhom fl-Unjoni; (e) riżorsi ġenetiċi li Maltat iddetermina li ma jeħtiġux kunsens informat minn qabel; (f) riżorsi tal-baħar misjuba f’żoni lil hinn mill-ġurisdizzjoni nazzjonali (ŻLĠN); u (g) derivattivi aċċessati indipendentement minn riżorsi ġenetiċi. (3) Id-dispożizzjonijiet ta’ dawn ir-regolamenti m’għandhomx jippreġudikaw aċċess internazzjonali speċjalizzat u strumenti ta’ qsim ta’ benefiċċju li huma konsistenti mal-Protokoll ta’ Nagoya, bħall-Qafas ta’ Tħejjija għall-Influwenza Pandemika għall-kondiviżjoni ta’ viruses tal-influwenza u l-aċċess għall-vaċċini u benefiċċji oħra (il-Qafas "PIP") u t-Trattat Internazzjonali dwar ir-Riżorsi Ġenetiċi tal-Pjanti għall-Ikel u l-Agrikoltura (TIR ĠPIA). (4) Dawn ir-regolamenti għandhom iqiegħdu r-reġim legali nazzjonali tal-aċċess għar-riżorsi ġenetiċi u l-qsim ġust u ekwu tal-benefiċċji li jirriżultaw mill-utilizzazzjoni tagħhom u għandu jistabbilixxi diż posizzjonijiet meħtieġa għall-implimentazzjoni ta’: (a) ir-Regolament (UE) Nru 511/2014 dwar miżuri ta’ konformità għall-utenti mill-Protokoll ta’ Nagoya dwar l-Aċċess għar-Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom fl-Unjoni u r-Regolamenti ta’ implimentazzjoni relatati; (b) il-Protokoll ta’ Nagoya dwar l-Aċċess għar-Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika; u (ċ) l-Artikolu 15 tal-Konvenzjoni dwar id-Diversità Bijoloġika; u għandhom jinqraw u jiftiehmu bħala ħaġa waħda ma’ strumenti legali bħal dawn. Tifsiriet. L.S.549.27. 3. Għall-finijiet ta’ dawn ir-regolamenti, it-tifsiriet stabbiliti fir-Regolamenti dwar l-Inkorporazzjoni tal-Konvenzjoni dwar id-Diversità Bijoloġika, fil-Protokoll ta’ Nagoya u fir-Regolamenti Prinċipali, kif ukoll it-tifsiriet li ġejjin għandhom japplikaw: " awtorità kompetenti " tfisser id-Direttur responsabbli għas-Servizzi għas-Saħħa tal-Pjanti; " awtoritajiet assistenti " tfisser dawk l-awtoritajiet nominati fir-regolament 4 li l-funzjoni tagħhom hi li jassistu lill-awtorità kompetenti biex timplimenta dawn ir-regolamenti; "ċertifikat ta’ konformità " tfisser permess jew l-ekwivalenti tiegħu maħruġ fil-ħin ta’ aċċess bħala prova lir-riżorsa ġenetika li tkopri ġiet aċċessata b’konformità mad-deċiżjoni għall-għoti ta’ kunsens infurmat minn qabel, u li kondizzjonijiet miftiehma b’mod reċiproku ġew stabbiliti għall-użu u l-utilizzazzjoni hemm speċifikata mill-awtorità kompetenti skont l-Artikolu 6(3)(e) u l-Artikolu 13(2) tal-Protokoll ta’ Nagoya, li jkun disponibbli għaċ-Ċentru ta’ Skambju tal-Aċċess u l-Qsim tal-Benefiċċji stabbilit bl-Artikolu 14(1) tal-Protokoll; "diliġenza dovuta " huwa l-proċess sistematiku ta’ tiftix u l-verifika tal-eżattezza ta’ dikjarazzjoni sabiex jiġi aċċertat li r-riżorsi ġenetiċi jkunu ġew aċċessati skont il-leġislazzjoni applikabbli dwar l-aċċess u l-qsim ta’ benefiċċju jew rekwiżiti regolatorji b’tali mod li l-benefiċċji huma maqsuma b’mod ġustuekwu fuq termini maqbula b’mod reċiproku; "għarfien tradizzjonali assoċjat mar-riżorsi ġenetiċi " tfisser l-għarfien tradizzjonali miżmum minn komunità indiġena jew lokali li jkun rilevanti għall-utilizzazzjoni tar-riżorsi ġenetiċi u li huwa bħala tali deskritt fit-termini miftiehma b’mod reċiproku li japplikaw għall-użu tar-riżorsi ġenetiċi; " Kumitat " tfisser il-Kumitat Konsultattiv għall-Aċċess għall-Qsim tal-Benefiċċju; " kun sens infurmat minn qabel " tfisser l-approvazzjoni infurmata minn qabel mid-detenturi ta’ għarfien tradizzjonali, l-innovazzjonijiet u prattiċi ta’ komunitajiet indiġeni u lokali għall-aċċess ta’ dan l-għarfien, metodi ġodda u prattiċi; " Ministru " tfisser il-Ministru responsabbli għall-ambjent; " Protokoll ta’ Nagoya" tfisser il-Protokoll ta’ Nagoya dwar l-Aċċess għar-Riżorsi Ġenetiċi u l-Qsim Ġust u Ekwu li jirriżultaw mill-Użu tagħhom għall-Konvenzjoni dwar id-Diversità Bijoloġika; " ir-Regolament ta’ Implimentazzjoni tal-Kummissjoni " tfisser ir-Regolament ta’ Implimentazzjoni tal-Kummissjoni (UE) 2015/1866 li jippreskrivi regoli dettaljati għall-implimentazzjoni tar-Regolament (UE) Nru 511/2014 tal-Parlament Ewropew u tal-Kunsill fir-rigward tar-reġistru ta’ kollezzjonijiet, monitoraġġ tal-konformità tal-utent u tal-aħjar prattiċi; " ir-Regolament tal-Kunsill " tfisser ir-Regolament Nru (UE) 511/2014 tal-Parlament Ewropew u tal-Kunsill tas-16 ta’ April 2014 dwar miżuri ta’ konformità għall-utenti mill-Protokoll ta’ Nagoya dwar l-Aċċess għar-Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom fl-Unjoni; " ir-Regolamenti Prinċipali " tfisser ir-Regolament Nru (UE) 511/2014 tal-Parlament Ewropew u tal-Kunsill tas-16 ta’ April 2014 u r-Regolament ta’ Implimentazzjoni tal-Kummissjoni (UE) 2015/1866; "reġistru " tfisser ir-reġistru ta’ kollezzjonijiet ta’ riżorsi ġenetiċi fl-Unjoni, hekk kif ġie stabbilit permezz tar-Regolamenti Prinċipali; "riżorsi ġenetiċi li għalihom Malta għandha drittijiet sovrani " tfisser ir-riżorsi ġenetiċi li joriġinaw f’Malta jew li ġew akkwistati bi qbil mal-Konvenzjoni wara d-dħul fis-seħħ tal-Protokoll ta’ Nagoya għall-Unjoni; "spettur " tfisser persuna li twettaq spezzjoni skont dawn ir-regolamenti. 4. Awtoritajiet. (1) L-awtorità kompetenti għandha tkun id-Direttur responsabbli għas-Servizzi tas-Saħħa tal-Pjanti. (2) L-awtorità kompetenti għandha tkun responsabbli għall-implimentazzjoni ta’ dawn ir-regolamenti, ir-Regolament tal-Kunsill u l-Protokoll ta’ Nagoya. (3) Ir-responsabbiltà tal-awtorità kompetenti għandha tinkludi l-għoti ta’ aċċess għar-riżorsi ġenetiċi permezz ta’ kunsens infurmat minn qabel, ħruġ ta’ ċertifikati ta’ konformità rikonoxxuti internazzjonalment, twettaq il-funzjonijiet ta’ -Istat Membru taħt l-Artikolu 5 tar-Regolament tal-Kunsill u tagħti pariri dwar il-proċeduri u l-miżuri applikabbli relatati ma’ dawn ir-regolamenti, u r-Regolament tal-Kunsill: Iżda l-għoti ta’ aċċess għar-riżorsi ġenetiċi permezz ta’ kunsens infurmat minn qabel għandu jkun ir-responsabbiltà tal-awtoritajiet assistenti kif ġej: (a) Kap. 549. L.S.549.42 Kap. 549. l-Awtorità għall-Ambjent u r-Riżorsi li hija responsabbli fir-rigward ta’ annimali selvaġġi kif stabbilit taħt l-Att dwar il-Protezzjoni tal-Ambjent, bl-eċċezzjoni tal-għasafar li huma protetti skont id-dispożizzjonijiet tar-Regolamenti dwar il-Konservazzjoni tal-Għasafar Selvaġġi; (b) L.S.549.42 fit-Taqsima tar-Regolamentazzjoni dwar l-Għasafar Selvaġġi li hija responsabbli fir-rigward ta’ dawk id-dispożizzjonijiet li jikkonċernaw l-għasafar, kif stabbilit taħt ir-Regolamenti dwar il-Konservazzjoni tal-Għasafar Selvaġġi; (ċ) Kap. 425. Kap. 425. id-Dipartiment tas-Sajd u l-Akkwakultura, kif jipprovdi l-Att dwar il-Konservazzjoni u l-Amministrazzjoni tas-Sajd. Iżda wkoll, l-awtorità kompetenti għandha tkun assistita minn awtoritajiet assistenti u Kumitat Konsultattiv għall-Aċċess dwar il-Qsim ta’ Benefiċċju, kif meħtieġ. (4) L-awtoritajiet assistenti għandhom jassistu lill-awtorità kompetenti biex jiġi żgurat li l-implimentazzjoni ta’ dawn ir-regolamenti, ir-Regolament tal-Kunsill u l-Protokoll ta’ Nagoya huwa konformi mal-leġislazzjonijiet settorjali rilevanti oħra. (5) L-awtoritajiet assistenti għandhom jistabbilixxu u jżommu reġistru ta’ kunsensi infurmati minn qabel li ġew mogħtija u li jaqgħu taħt ir-responsabilità tagħhom, skont dawn ir-regolamenti. (6) L-awtorità kompetenti għandha ta’ kull sena tikkompila rapport dwar l-implimentazzjoni ta’ dawn ir-regolamenti. L-awtoritajiet assistenti għandhom jissottomettu l-informazzjoni meħtieġa lill-awtorità kompetenti sabiex tkun tista’ tikkompila r-rapport: Iżda l-awtorità kompetenti tkun tista’ titlob kwalunkwe dokument addizzjonali u informazzjoni mill-awtoritajiet assistenti kif ġustifikat b’mod raġonevoli u oġġettiv: Iżda wkoll din l-informazzjoni ma għandhiex tiġi sottomessa aktar tard mill-aħħar ta’ Jannar tas-sena ta’ wara. (7) Ir-rapport miġbur mill-awtorità kompetenti għandu jinkludi informazzjoni rilevanti dwar l-użu tar-riżorsi ġenetiċi, l-għoti infurmat minn qabel ta’ permessi u l-monitoraġġ tal-konformità tal-utent. 5. Aċċess għar-riżorsi ġenetiċi taħt is-sovranità ta’ Malta. (1) L-aċċess għar-riżorsi ġenetiċi li għalihom Malta għandha drittijiet sovrani għal pajjiżi oħra għandu jeħtieġ il-kunsens infurmat minn qabel mill-awtorità kompetenti jew l-awtoritajiet assistenti skont ir-regolament 4(3). (2) L-aċċess, fejn jingħata, għandu jkun fuq termini miftiehma b’mod reċiproku bejn l-utent ikkonċernat tar-riżorsi ġenetiċi u Malta. It-tfassil u l-proċess ta’ negozjati ta’ dawk it-termini maqbula b’mod reċiproku għandhom jitwettqu mill-awtorità kompetenti. L-awtorità kompetenti għandha tikkonsulta l-awtoritajiet assistenti rilevanti fi kwalunkwe ħin ma tul il-proċess ta’ negozjar. (3) Tali aċċess għar-riżorsi ġenetiċi għandu jiggarantixxi li l-benefiċċji li jirriżultaw mill-użu ta' riżorsi ġenetiċi, kif ukoll kwalunkwe applikazzjoni sussegwenti u kummerċjalizzazzjoni għandhom jinqasmu b’mod ġust uekwu ma’ Malta. (4) Mat-twaqqif tat-termini miftiehma b’mod reċiproku, l-awtorità kompetenti għandha toħroġ lill-utent tar-riżorsi ġenetiċi ċertifikat ta’ konformità bħala prova tad-deċiżjoni li jingħata kunsens infurmat minn qabel u l-istabbiliment tat-termini miftiehma b’mod reċiproku. (5) Skont l-Artikolu 17 tal-Protokoll ta’ Nagoya, ċertifikat ta’ konformità maħruġ skont is-sub regolament (4) għandu jikkostitwixxi ċertifikat ta’ konformità rikonoxxut internazzjonalment. 6. Għarfien tradizzjonali. (1) L-utilizzazzjoni ta’ għarfien tradizzjonali assoċjat ma’ riżorsi ġenetiċi miżmuma minn komunitajiet lokali għandha teħtieġ il-kunsens informat minn qabel jew l-approvazzjoni konġunta mill-awtorità kompetenti wara konsultazzjoni mal-awtorità assistenti rilevanti u l-komunità jew il-komunitajiet ikkonċernati fejn applikabbli. (2) Ħadd ma jista’ jutilizza l-għarfien tradizzjonali assoċjat mar-riżorsi ġenetiċi miżmuma mill-komunitajiet lokali sakemm ma jiġux stabbiliti termini maqbula b’mod reċiproku. It-tfassil u l-proċess ta' negozjati ta’ dawk it-termini maqbula b’mod reċiproku għandhom jitwettqu mill-awtorità kompetenti. L-awtorità kompetenti tista’ tikkonsulta mal-awtorità assistenti fi kwalunkwe ħin ma tul il-proċess tan-negozjati. (3) Termini miftiehma b’mod reċiproku għandhom jiggarantixxu li l-benefiċċji li jirriżultaw mill-użu ta’ għarfien tradizzjonali huma maqsuma b’mod ġust u ekwu mal-komunità jew il-komunitajiet ikkonċernati. 7. Applikazzjoni għal kunsens infurmat minn qabel u informazzjoni kunfidenzjali. (1) L-utent li jitlob kunsens infurmat minn qabel għall-użu ta’ riżorsi ġenetiċi, minn hawn ’il quddiem imsejjaħ "l-applikant", " għandu jissottometti bil-miktub applikazzjoni lill-awtorità kompetenti jew l-awtorità assistenti konċernata mill-inqas sitt xhur qabel l-utilizzazzjoni. (2) L-applikazzjoni għandha tkun akkumpanjata mid-dokumenti rilevanti u kwalunkwe informazzjoni meħtieġa oħra kif speċifikat mill-awtorità kompetenti jew l-awtorità assistenti konċernata: Iżda l-awtorità kompetenti jew l-awtorità assistenti konċernata tista’ titlob dokument u informazzjoni addizzjonali kif ġustifikat b’mod raġonevoli u oġġettiv. (3) Sakemm l-applikant ma jindikax li partijiet tal-applikazzjoni għandhom jiġu trattati bħala kunfidenzjali mill-awtorità kompetenti, l-awtorità kompetenti għandha tgħaddi l-informazzjoni li tinsab fl-applikazzjoni lill-awtoritajiet assistenti rilevanti kif hija tqis meħtieġ. (4) Fl-ebda każ l-informazzjoni li ġejja ma tista’ tinżamm kunfidenzjali: (a) l-isem u l-indirizz tal-applikant; (b) l-istituzzjoni, jekk hemm, li teħtieġ l-awtorizzazzjoni; (ċ) l-ispeċi involuti; (d) l-għan u l-iskop tal-applikazzjoni; (e) il-benefiċċji li jirriżultaw mill-permess; (f) l-impatti possibbli fuq il-bijodiversità lokali, inklużi l-ispeċi, bijotip, l-abitat naturali, jew żona involuta; (g) il-valutazzjoni tal-effetti prevedibbli, b’mod partikolari kull effett dannuż fuq l-ambjent. (5) L-awtorità kompetenti jew l-awtorità assistenti relevanti ma għandhomx jikxfu lill-partijiet oħra xi informazzjoni mogħtija fl-applikazzjoni. 8. Reġistru ta’ kollezzjonijiet. L-awtorità kompetenti għandha tiffaċilita r-reġistrazzjoni ta’ kollezzjonijiet fir-reġistru li għandu jiġi stabbilit u miżmum mill-Kummissjoni Ewropea taħt l-Artikolu 5 tar-Regolament tal-Kunsill. 9. Kontrolli fuq kollezzjonijiet u utenti. (1) L-awtorità assistenti rilevanti għandu jkollha d-dritt li tirrevedi r-rekords u kwalunkwe kampjuni miżmuma fi ġbir li huma reġistrati skont l-Artikolu 5 tar-Regolament tal-Kunsill, jew ġabra koperta minn talba skont ir-regolament 8. L-eżitu ta’ kull reviżjoni għandu jiġu kkomunikat lill-awtorità kompetenti fi żmien tletinjum mid-data tal-ispezzjoni. (2) L-awtorità kompetenti u l-awtoritajiet assistenti taħt is-superviżjoni tal-awtorità kompetenti għandu jkollhom id-dritt li jwettqu kontrolli fuq l-utenti ta’ riżorsi ġenetiċi, skont ir-Regolament tal-Kunsill u r-Regolament ta’ Implimentazzjoni tal-Kummissjoni. 10. Monitoraġġ ta’ konformità tal-utent. L-awtorità kompetenti għandha titlob ir-riċevituri kollha tal-finanzjament tar-riċerka li tinvolvi l-użu ta’ riżorsi ġenetiċi u għarfien tradizzjonali assoċjat mar-riżorsi ġenetiċi li jiddikjaraw li huma jeżerċitaw id-diliġenza dovuta skont l-Artikolu 4 tar-Regolament tal-Kunsill. 11. (1) Għandu jkun hemm kumitat konsultattiv imsejjaħ il-Kumitat Konsultattiv għall-Aċċess dwar it-Tqassim ta’ Benefiċċji, hawniżjed ’il quddiem imsejjaħ "il-Kumitat". Dan il-Kumitat għandu jkun kompost minn ħdax-il membru. Il-Kumitat għandu jagħti pariri lill-awtorità kompetenti fl-implimentazzjoni tad-dispożizzjonijiet ta' diliġenza dovuta kif stipulat fir-Regolament tal-Kunsill, kif ukoll jipprovdi pariri lill-awtoritajiet kompetenti dwar materji xjentifiċi, tekniċi u oħrajn rilevanti meta jintalab. (2) Il-Kumitat għandu jkun magħmul minn dawn li ġejjin: (a) Chair person li għandu jiġi maħtur mis-Segretarju Permanenti tal-Ministeru responsabbli għall-ambjent; (b) rappreżentant wieħed mill-awtorità kompetenti; (ċ) rappreżentant minn kull waħda mill-awtoritajiet assistenti, elenkati fir-regolament 4; (d) rappreżentant mid-Direttorat għall-Ambjent u Tibdil fil-Klima; (e) rappreżentant mill-Ministeru responsabbli għall-ekonomija; (f) rappreżentant mill-Awtorità għall-Mediċini; (g) rappreżentant mid-Dipartiment dwar il-Blata Kontinentali; (h) rappreżentant mid-Direttorat tas-Servizzi Veterinarji; u (i) rappreżentant mill-Ministeru responsabbli għar-riċerka u l-iżvilupp: Iżda l-Ministru responsabbli għall-ambjent jista’, wara konsultazzjoni mal-awtorità kompetenti, jaħtar esperti fil-qasam tar-riżorsi ġenetiċi jew drittijiet ta’ proprjetà, skont kif ikun meħtieġ. (3) L-awtorità kompetenti għandha taħtar persuna biex tagħmilha ta’ segretarju għall-Kumitat. (4) Mingħajr preġudizzju għal kwalunkwe wieħed minn dawn ir-regolamenti, il-Kumitat jista’ jirregola l-proċeduri u l-laqgħat tiegħu. 12. L-awtorità kompetenti għandha twettaq il-funzjonijiet tal-Istat Membru taħt l-Artikolu 13 tar-Regolament tal-Kunsill. 13. Set għa li timponi sanzjonijiet ċivili. L-awtorità kompetenti tista’ timponi ħtieġa fuq persuna sabiex tikkonforma ma’ avviż ta’ rimedju, kif stipulat f’dawn ir-regolamenti u tista’ wkoll timponi penali amministrattiva. 14. Obbligi ta’ diliġenza dovuta tar-Regolament tal-Kunsill li huma suġġetti għal penali amministrattivi. (1) Bla ħsara għas-subregolamenti), il-penali amministrattivi jistgħu jiġu imposti fir-rigward ta’ nuqqas ta’ konformità ma’ kwalunkwe waħda minn dawn id-dispożizzjonijiet li ġejjin: (a) l-Artikolu 4(1) tar-Regolament tal-Kunsill (l-obbligu li tiġi eżerċitata diliġenza xierqa); (b) l-Artikolu 4(3) tar-Regolament tal-Kunsill (l-obbligu li wieħed ifittex, iżommu jittrasferixxi informazzjoni u d-dokumentazzjoni għall-utenti sussegwenti); (ċ) l-Artikolu 7) tar-Regolament tal-Kunsill (l-obbligu li ssir dikjarazzjoni ta’ diliġenza dovuta). (2) M’hemm l-ebda nuqqas ta’ konformità mal-Artikolu 4(3) tar-Regolament tal-Kunsill jekk l-awtorità kompetenti tkun sodisfat tali- (a) l-utent huwa kkunsidrat li jkun eżerċita d-diliġenza dovuta skont l-Artikolu 4(4) tar-Regolament tal-Kunsill (l-użu tal-Ftehim tat-Trattat tal-Pjanti dwar Trasferiment Standard ta’ Materjal mhux elenkati fl-Anness 1 ta’ dak it-Trattat); (b) l-utent huwa kkunsidrat li jkun eżerċita d-diliġenza dovuta skont l-Artikolu 4(7) tar-Regolament tal-Kunsill (l-utenti jiksbu materjal minn ġabra reġistrata); jew (ċ) l-utent huwa bi qbil mal-Artikolu 4(8) tar-Regolament tal-Kunsill (l-użu tal-patoġenu għall-iskop ta’ preparazzjoni ta’ emerġenza fis-saħħa pubblika). 15. Spezzjonijiet. L-awtorità kompetenti, jew kull uffiċjal jew kull persuna oħra skont kif tista’ tkun awtorizzata mill-awtorità kompetenti għal dan il-għan, għandu jkollhom id-dritt li jispezzjonaw kull bini jew post ieħor għall-finijiet ta’: (a) it-twettiq ta’ spezzjonijiet; (b) jiġi aċċertat li xejn kuntrarju għad-disposizzjonijiet ta’ dawn ir-regolamenti jew tar-Regolament tal-Kunsill jew għal xi terminu, kundizzjoni, limitazzjoni jew speċifikazzjoni mehmuż ma’ xi awtorizzazzjoni maħruġa taħt dawn ir-regolamenti jew taħt ir-Regolament tal-Kunsill qed jieħu jew ikun ħapost, u li tittieħed azzjoni kif xieraq; (ċ) l-aċċertament jew riproduzzjoni ta’ tali data jew informazzjoni li l-awtorità kompetenti tista’ teħtieġ; (d) issir kull ħaġa li tkun anċillari jew konsegwenzjali għalihom. 16. Setgħat ta’ dħul. (1) Il-persuna litwettaq l-ispezzjoni, wara li tipprezenta avviż lill-utent, u jekk ikun hekk meħtieġ, bl-assistenza tal-Korp tal-Pulizija, tista’ tidħol fil-bini jew postijiet oħra, ħlief f’bini uża tkollu jew prinċipalment bħala dar ta’ abitazzjoni privata sabiex jitwettqu spezzjonijiet. (2) Il-ħtieġa li jiġi notifikat a vviż ma tapplika x- (a) fejn sforzi raġonevoli biex ikun hemm qbil dwar appuntament ikunu fallew; (b) fejn spettur b’mod raġonevoli jaħseb li jekk jingħata avviż ikun kontra l-għan tad-dħul; (ċ) fejn spettur ikollu suspett raġonevoli li reat ikun twettaq skont ir-regolament 23; (d) f’sitwazzjoni ta’ emerġenza; jew (e) il-post ma jkunx okkupat jew l-okkupant ikun temporanjament assenti. (3) Spettur għandu, jekk mitlub, jipproduċi dokument ta’ awtorizzazzjoni debitament awtentikat. (4) Spettur li jidħol f’bini skont dan ir-regolament jista’ - (a) ikun akkumpanjat minn tali persuni oħra li l-ispettur jidhirlu meħtieġa; (b) iġib fuq il-post ċertu tagħmir kif l-ispettur jidhirlu meħtieġ. (5) Meta spettur jidħol f’bini li ma jkunx okkupat jew li minn hu l-okkupant huwa temporanjament assenti, l-ispettur għandu jħalli l-binisikur b’mod effettiv kontra dħul mhux awtorizzat kif kien qabel id-dħul tal-ispettur. (6) Spettur jista’ jeħtieġ vettura, bastiment, ajruplan jew hovercraft, fejn l-ispettur għandu bażi raġonevoli biex jemmen li dawn ikunu qed jittrasportaw evidenza, li tieqaf sabiex tippermetti lill-ispettur li jeżerċita s-setgħat mogħtija b’dawn ir-regolamenti. 17. Setgħat ta’ spezzjoni. (1) Spettur li jkun daħal f’bini fl-eżerċizzju ta’ setgħa taħt ir-regolament 16 jista’: (a) jispezzjonal-post u kull prodott, merkanzija jew materjal bijoloġiku li jinstab fil-post; (b) ifittex fil-post; (ċ) ikoll hu aċċess biex jispezzjona u jikkopja u dokumenti, rekords u informazzjoni oħra, fi kwalunkwe forma li huma miżmuma, u jneħħihom sabiex ikunu jistgħu jiġu kkupjati; (d) jeħtieġ il-produzzjoni ta’, u jispezzjona u jivverifika d-data dwar l-operazzjoni ta’, kwalunkwe kompjuter u kull apparat assoċjat użat b’konnessjoni ma’ tali dokumenti, rekords u informazzjoni oħra, u jeħtieġ li rekords tal-kompjuter jiġu prodotti f’forma li fiha dawn jistgħu jkunu faċilment aċċessibbli u meħuda mill-ispettur; (e) jieħu kampjuni ta’ prodotti, oġġetti jew materjali bijoloġiċi; (f) iwettaq kwalunkwe eżami, investigazzjoni jew test; u (g) jieħu ritratti, kejl jew reġistrazzjonijiet. (2) Spettur jista’ jitlob kwalunkwe persuna li tipprovdi skont il-ħtieġa għall-iskop tal-infurzar ta’ dawn ir-regolamenti u r-Regolament tal-Kunsill kull- (a) assistenza; (b) dokumenti, reġistri jew informazzjoni oħra. 18. Restrizzjonijiet fuq is-setgħat ta’ infurzar. Xejn f’dawn ir-regolamenti għandu jitqies bħala - (a) li teħtieġ li persuna tipproduċi xi dokument li dik il-persuna tkun intitolata li tirrifjuta li tipproduċi f’xi proċedimenti fi kwalunkwe qorti għar-raġuni li hija s-suġġett ta’ privileġġ professjonali legali; jew (b) lit awtorizza persuna li tieħu pussess ta’ xi dokument li jkun fil-pussess ta’ persuna li tkunhekk intitolata. 19. Ostruzzjoni ta’ spettur. Meta spettur jeżerċita setgħa taħt dawn ir-regolamenti, huwa reat kontra dawn ir-regolamenti għal kwalunkwe persunali- (a) intenzjonalment tostakola l-ispettur; (b) mingħajr skuża raġonevoli, tonqos li tagħti lill-ispettur kwalunkwe informazzjoni jew assistenza li l-ispettur jista’ jeħtieġ b’mod raġonevoli; (ċ) xjentement tagħti informazzjoni falza jew li tqarraq lill-ispettur; (d) mingħajr skuża raġonevoli, tonqos li tipproduċi rekord jew dokument meta meħtieġa b’mod raġonevoli tagħmel dan mill-ispettur. 20. Avviż ta’ rimedju. (1) Meta l-awtorità kompetenti temmen li persuna tkun kisret xi wieħed minn dawn ir-regolamenti jew tar-Regolament tal-Kunsill jew wara li jkunu saru verifiki msemmija fir-regolament 9 l-awtorità kompetenti tiskopri nuqqasijiet, id-Direttur tal-imsemmija awtorità kompetenti jista’ jinnotifika avviż tari medju fuq tali persuna skont is-sub regolament (2). (2) Avviż ta’ rimedju notifikat lill-persuna skont is-sub regolament (1) għandu: (a) jeħtieġ lill-persuna li lilha jkun notifik li jieħu tali miżuri li l-awtorità kompetenti tista’ tistabbilixxi biex tirrimedja, jew biex tipprevjeni l-kontinwazzjoni jew ripetizzjoni ta’, kwalunkwe reat li għalih l-avviż ta’ rimedju jirrelata; (b) jiddikjara l-perjodu li fih xirekwiżittali għandu jiġi osservat. (3) Il-perjodu dikjarat fl-avviż ta’ rimedju għall-konformità ma’ xi rekwiżit bħal dan għandu jkun tali perjodu li jkun raġonevoli fiċ-ċirkostanzi. (4) L-awtorità kompetenti tista’ f’kull ħin: (a) tirtira l-avviż ta’ rimedju; (b) t estendi l-perjodu għall-konformità ma’ xi rekwiżit tal-avviż ta’ rimedju; jew (ċ) timmodifika r-rekwiżiti tal-avviż ta’ rimedju. 21. Penali amministrattiva. (1) Meta l-awtorità kompetenti jkollha raġuni biex temmenli- (a) reat kontra dawn ir-regolamenti ikun sar minn xi persuna; u (b) wara li tikkunsidra l-aġir preċedenti tal-persuna kkonċernata, ikun xieraq li tiġi imposta penali skont dan ir-regolament, l-awtorità kompetenti tista’ tinnotifika avviż bil-miktub, skont is-sub regolament (2), fil-għamla xierqa li għandu jiġi notifikat lil dik il-persuna. (2) Mingħajr preġudizzju għad-dispożizzjonijiet tar-Regolamenti dwar il-Prevenzjoni u r-Rimedju għal Danni Ambjentali, avviż skont is-sub regolament (1) għandhu jispeċifika: (a) id-data u n-natura tar-reat; (b) sommarju tal-fatti li fuqhom l-allegazzjoni li sarreathi bbażata, li jkun sommarju suffiċjenti biex jinforma lill-persuna tal-allegazzjoni kontriha; (ċ) kull kwistjoni oħra li l-awtorità kompetenti tqis rilevanti għall-impożizzjoni ta’ penali; (d) l-ammont ta’ penali dovut. (3) Kull persuna li lilha jiġi notifikat a vviż taħt is-subregolament (1) tista’, fi żmien tletin ġurnata wara dik in-notifika, b’avviż bil-miktub fil-forma xierqa notifikat lill-awtorità kompetenti, titlob li l-proċedimenti fir-rigward tar-reat allegat isiru trattati mill-Qorti, f’liema każ għandhom japplikaw id-dispożizzjonijiet li ġejjin: (a) ebda proċedimenti oħra ma għandhom jittieħdu taħt dan ir-regolament mill-awtorità kompetenti; u (b) xejn f’dan ir-regolament m’għandhu jiġi interpretat bħala li qed jipprevjeni li jittieħdu xi proċeduri fir-rigward tar-reatallegat jew il-kundanna tal-persuna għar-reat mill-Qorti jew l-impożizzjoni ta’ xi penali jew konfiska taħt dawn ir-regolamenti ma’ tali kundanna. (4) Kull persuna li lilha jiġi notifikat a vviż taħt is-sub regolament (1) li ma tkunx tixtieq li l-proċedimenti fir-rigward tar-reatallegat ikunu ttrattati mill-Qorti tista’ b’avviż bil-miktub notifikat lill-awtorità kompetenti- (a) tammett ir-reat; u (b) tħallas l-ammont tal-penali lill-awtorità kompetenti fi żmien tletin jum wara li l-avviż tal-pena li jiġi notifikat jew wara tali perjodu sussegwenti hekk kif id-Direttur jista’ jistabbilixxi. (5) Fejn taħt dan ir-regolament persuna tammettireat, l-awtorità kompetenti għandha timponi pena li monetarja fuq dik il-persuna fir-rigward tar-reat li t ammonta għal terz tal-piena massima li għaliha l-persuna tkun suġġetta kieku kienet misjuba ħatja tar-reat mill-Qorti skont dawn ir-regolamenti. (6) Kull persuna li fuqha tiġi imposta penali taħt is-subregolament (5) għandha tkun ukoll responsabbli biex tħallas l-ispejjeż li jsiru għaż-żamma u t-trasport tal-kampjun ikkonċernat, u għal kwalunkwe spejjeż oħra minfuqa jew miżuri ta’ mitigazzjoni meħuda sabiex isir rimedju għal dawn ir-reati, ħsaratuksur. (7) Kap. 12. Kap. 12. Il-piena imposta taħt is-sub regolament (5) tkin dovuta bħala dejn ċivi li infurzabbli mill-Qorti kompetenti ta’ ġurisdizzjoni ċivili favur il-Gvern ta’ Malta u d-dikjarazzjoni mill-persuna li fuqha l-piena hija imposta li tammetti l-akkuża għandha tikkostitwixxi titolu eżekuttiv għall-finijiet tal-artikolu 253 tal-Kodiċi ta’ Organizzazzjoni u Proċedura Ċivili, bl-istess moddaqs li kieku kienet sentenza tal-Qorti kompetenti ta’ ġurisdizzjoni ċivili. (8) Minkejja kull disposizzjoni oħra ta’ dawn ir-regolamenti jew xi liġi oħra, fejn it-twettiq ta’ reat ikun ġie ammesstaħt dan ir-regolament, ma tista ssir l-ebda akkuża fir-rigward tar-reat kontra xi persuna li tkun ammettiet it-twettiq ta’ dak ir-reat. (9) Meta persuna li lilha jkun ġie notifikat a vviż taħt is-sub regolament (1) ma tammettix, fi żmien tletin jum wara li l-avviż ikun ġie notifikat lilha, ir-reat, id-Direttur għandu jibda’ proċeduri jew jara li jinbdew proċeduri quddiem il-Qorti fir-rigward tar-reat allegat. 22. Reati u pieni. (1) Kull persuna- (a) li tonqos milli tosserva d-dispożizzjonijiet ta’ dawn ir-regolamenti, jew dawk tar-Regolament tal-Kunsill, jew tonqos milli tobdi ordni leġittimu mogħti bis-saħħa ta’ tali regolamenti; jew (b) li tikser xi restrizzjoni, projbizzjoni jew ħtieġa imposta minn dawn ir-regolamenti jew mir-Regolament tal-Kunsill jew permezz tiegħu; jew (ċ) li tonqos milli tosserva xi kondizzjoni ta’ termini miftiehma b’mod reċiproku, kunsens infurmat minn qabel jew permess mogħti taħt xi dispożizzjoni ta’ dawn ir-regolamenti jew tar-Regolamenti Prinċipali; jew (d) li taġixxi bi ksur ta’ xi disposizzjoni ta’ dawn ir-regolamenti jew tar-Regolament tal-Kunsill, jew (e) li tagħmel stqarrija jew tippreżenta informazzjoni jew dokumentazzjoni, li tali persuna tkun taf li tkun falza bl-iskop li tikseb termini miftehma b’mod reċiproku, kunsens informat minn qabel jew permess skont dawn ir-regolamenti u, jew skont ir-Regolament tal-Kunsill, jew (f) li tikkonfoffa jew li tipprova tikkonfoffa, tgħin jew tipprovatgħin, tinkoraggixxi jew tipprova tinkoraggixxi, tagħti pariri jew tipprova tagħti pariri, tqabbad jew tipprova tqabbad, lil xi persuna oħra biex tikser id-disposizzjonijiet ta’ dawn ir-regolamenti jew tar-Regolament tal-Kunsill, inkluż kwalunkwe ordni leġittima mogħtija bis-saħħa ta’ tali regolamenti, jew biex tikser xi restrizzjoni, projbizzjoni jew ħtieġa imposta minn dawk ir-regolamenti jew bis-saħħa tagħhom; (g) li tonqos milli tosserva d-dispożizzjonijiet tal-Artikoli 4 u 7 tar-Regolament tal-Kunsill (obbligu li tinżamm informazzjoni għal għoxrin sena wara l-użu), tkun ħatja ta’ reat kontra dawn ir-regolamenti. (2) Kull persuna li twettaq jew tipprova twettaq reat kontra dawn ir-regolament iteħel, meta tinsab ħatja: (a) fil-każ tal-ewwel reat, multa ta’ mhux inqas minn tmien mitteuro (€ 800), iżda mhux iżjed minn erbatelef usitt mija tmienja u ħamsineuro u ħamsa u sebgħ in ċenteżmu (€ 4, 658.75); (b) fil-każ tat-tieni jew aktar reati, multa ta’ mhux inqas minn sittelefeuro (€ 6,000), iżda mhux iżjed minn għaxar telefeuro (€ 10,000), jew priġunerija għal żmien ta’ mhux iżjed minn sentejn, jew dik il-multa u l-priġunerija flimkien: Iżdatali multa għandha f’kull każ tkun dovuta lill-Gvern bħala dejn ċivili, u meta l-persuna ħatja tar-reat tkun direttur, segretarju jew manager ta’ korp ġuridikuli għall-benefiċċju tiegħu jiku ntwettaq ir-reat, dak il-korp ġuridiku għandu jinstab responsabbli insolidumma’ minn wettaq ir-reat għall-ħlas tal-imsemmi dejn ċivili. (3) Kull persuna li tinstab ħatja ta’ reat kontra dawn ir-regolamenti jew ir-Regolament tal-Kunsill għandha tkun ukoll responsabbli biex tħallas l-ispejjeż li jsiru għaż-żamma u t-trasport tal-kampjun ikkonċernat, u għal kwalunkwe spejjeż oħra minfuqa jew miżuri ta’ mitigazzjoni meħuda sabiex isir rimedju għal dawn ir-reati, ħsaratuksur. (4) Kap.9. Kap. 9. Id-disposizzjonijiet tal-artikoli 23 u 30(1) tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti jew ir-Regolament tal-Kunsill, hekk iżda li l-iskwalifika tal-kisba ta’ kunsens infurmat minn qabel jew ta’ permess taħt dawn regolamenti m’għandha f’ebda każ tkun għal inqas minn sena. (5) Kap.9. Kap. 9. Minkejja d-disposizzjonijiet tal-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti jew kontra r-Regolament tal-Kunsill għandhom jittieħdu quddiem il-Qorti tal-Maġistrati (Malta) jew il-Qorti tal-Maġistrati (Għawdex), skont kif ikun il-każ, u għandhom ikunu skont id-disposizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (6) Kap.9. Kap. 9. Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell lill-Qorti tal-Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti. 23. Mingħajr preġudizzju għad-dispożizzjonijiet tar-Regolament tal-Kunsill, l-awtorità kompetenti u l-awtoritajiet assistenti jistgħu għal raġunijiet ta’ theddid imminenti għas-saħħa tal-bniedem, annimali jew pjanti jadottaw miżuri provviżorji, kif iqisu xieraq fiċ-ċirkostanzi. 24. Konsiderazzjo-nijiet speċjali. L-awtorità kompetenti u l-awtoritajiet assistenti rilevanti jistgħu, kif ikun xieraq, jippromwovu miżuri u dispożizzjonijiet addizzjonali li: (a) jikkunsidraw l-importanza tar-riżorsi ġenetiċi għall-ikel u l-agrikoltura u r-rwol speċjali tagħhom għas-sigurtà alimentari; (b) jinkoraġġixxu r-riċerka li tikkontribwixxi għall-konservazzjoni u l-użu sostenibbli tad-diversità bijoloġika; u (ċ) jipproteġu s-saħħa tal-bniedem u tal-pjanti.